Diari Oficial de la Generalitat Valenciana


Sumari del DOGV 10964, del 24-12-2024 (2024/13099)

RESOLUCIÓ de 29 de novembre 2024, per la qual es convoquen les subvencions destinades a la promoció i el foment de Punts Nets en els municipis en risc de despoblament en l’àmbit de la Comunitat Valenciana, conforme a l’article 15 de la Llei 5/2023, de 13 d'abril, integral de mesures contra el despoblament i per l'equitat territorial en la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10203

Data del DOGV
:   24-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13277

CVE
:   JXNE-M-7550-32373

Data del document
:   29-11-2024

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública
    * administració local
    * despoblació

Mitjançant el Decret 23/2024, de 16 de setembre, del president de la Generalitat, s'han aprovat les bases reguladores de les subvencions destinades a la promoció i el foment de Punts Nets en els municipis en risc de despoblament en l'àmbit de la Comunitat Valenciana, conforme a l'article 15 de la Llei 5/2023, de 13 d'abril, integral de mesures contra el despoblament i per l'equitat territorial en la Comunitat Valenciana.

En virtut del que s’ha exposat, vista la proposta de la Direcció General d’Administració Local, de 10 d’octubre de 2024, i de conformitat amb l'article 160.4.b) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i amb la Resolució de 8 de novembre de 2023, del president de la Generalitat, per la qual delega determinades atribucions en diferents òrgans de la Presidència,

RESOLC

*Primer. Objecte*

Es convoquen, per a l'exercici 2025, subvencions destinades a la promoció i el foment de  Punts Nets en els municipis en risc de despoblament en l'àmbit de la Comunitat Valenciana, d’acord amb els criteris establits l'article 15 de la Llei 5/2023, de 13 d'abril, integral de mesures contra el despoblament i per l'equitat territorial a la Comunitat Valenciana.

La present convocatòria es regula pel Decret 23/2024, de 16 de setembre, del president de la Generalitat, pel qual s'aproven les bases reguladores de les subvencions destinades a la promoció i el foment de Punts Nets en els municipis en risc de despoblament en l'àmbit de la Comunitat Valenciana, d’acord amb l'article 15 de la Llei 5/2023, de 13 d'abril, integral de mesures contra el despoblament i per l'equitat territorial a la Comunitat Valenciana (d'ara en avant, Decret 23/2024).

*Segon. Condicions de concessió de les ajudes*

1. La concessió de les subvencions arreplegades en esta resolució es tramitarà pel procediment de concurrència competitiva, d'acord amb el que s'establix en l'article 164 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions (d’ara en avant LHPSPIS).

2. Les entitats beneficiàries d'estes subvencions estaran subjectes a les obligacions derivades de les bases reguladores d’estes, de la resolució de concessió de les subvencions i, en general, de les normes vigents que hi siguen aplicables. En tot cas, són obligacions de les entitats beneficiàries les establides en l'article 14 de la Llei 38/2003, de 17 de novembre, general de subvencions (d’ara en avant LGS).

*Tercer. Finançament de les ajudes*

1. La present convocatòria de subvencions es realitza pel procediment de tramitació anticipada d'expedients de gasto, previst en els articles 41 i 167 de la LHPSPIS.

2. L'import màxim disponible, segons el projecte de Llei de pressupostos de la Generalitat per a l'exercici 2025 per a finançar estes actuacions puja a 850.000 €, amb càrrec al capítol VII, línia de subvenció S0179 del subprograma G01050403125.B00, Lluita contra el despoblament, i la seua concessió està condicionada a l'existència de crèdit adequat i suficient en els esmentats pressupostos de la Generalitat.

3. Una vegada aprovada i publicada l’esmentada llei de pressupostos, per resolució del director general d'Administració local es farà públic l'import global màxim destinat a la concessió de les ajudes previstes en esta convocatòria.

Així mateix, per resolució del director general d'Administració local, es farà públic l’import del crèdit disponible en esta línia pressupostària per a la concessió de les ajudes previstes en la present convocatòria, a conseqüència d'una generació, ampliació o modificació pressupostària, o per haver-se reconegut o liquidat obligacions derivades de convocatòries anteriors per import inferior a la subvenció concedida, sempre que es tracte de convocatòries amb càrrec als mateixos crèdits pressupostaris, o a aquells la transferència dels quals puga ser acordada per l'òrgan competent respectiu.

En l’esmentat supòsit, l'assignació d'estos crèdits objecte d'ampliació no requerirà una nova convocatòria i es realitzarà d'acord amb els mateixos criteris de valoració i procediment d'assignació arreplegats en esta convocatòria.

L'efectivitat de la quantia addicional queda condicionada a la declaració de disponibilitat del crèdit a conseqüència de les circumstàncies abans assenyalades, i, si és el cas, després de l’aprovació prèvia de la modificació pressupostària que siga procedent, en un moment anterior a la resolució de concessió de les subvencions.

*Quart. Entitats beneficiàries*

1. Podran ser beneficiaris de les subvencions objecte d'esta convocatòria, d'acord amb la base reguladora tercera del Decret 23/2024, els municipis en risc de despoblament en l'àmbit de la Comunitat Valenciana, segons els criteris establits en l'article 15 de la Llei 5/2023, de 13 d'abril.

L'entitat beneficiària serà, amb caràcter general, l'executora de les actuacions previstes en la base reguladora segona del Decret  23/2024, excepte en els casos en què, en virtut de la seua facultat d'autoorganització i en el marc de la normativa aplicable, l'entitat beneficiària decidisca que l'actuació l'execute un altre organisme o entitat del sector públic que siga mitjà propi i servici tècnic d'esta. En este cas, haurà d'indicar esta possibilitat en la sol·licitud i presentar la documentació acreditativa sobre la condició de mitjà propi i servici tècnic de l'ajuntament corresponent.

2. No podran obtindre la condició de beneficiàries de les subvencions regulades en el Decret 23/2024 les entitats en les quals concórrega alguna de les circumstàncies establides en l'article 13.2 de l’LGS, i en els articles 18 i concordants del Reial Decret 887/2006, de 21 de juliol, pe qual s’aprova el Reglament de la Llei 38/2003, de 17 de novembre, General de Subvencions (d’ara en avant RLGS).

3. Les entitats beneficiàries d'estes subvencions hauran de complir les obligacions establides en la base reguladora tercera del Decret 23/2024, i en esta convocatòria.

*Quint. Actuacions subvencionables*

Dins del marc establit en la base reguladora segona del Decret  23/2024, seran actuacions subvencionables:

a) L'execució de les obres de nova creació de Punts Nets.

b) L'execució de les obres de condicionament dels Punts Nets ja existents, bé per a l'adequació dels terrenys per a l'aparcament dels vehicles o bé per a àrees recreatives de les persones usuàries dels Punts Nets.

*Sext. Quantia màxima de la subvenció per cada entitat beneficiària*

1. La quantia màxima de la subvenció, corresponent a l'exercici 2025, per a cada entitat que resulte beneficiària, s'establix en vint-i-cinc mil euros (25.000,00 €), IVA inclòs.

2. La quantia de la subvenció en cap cas podrà superar la quantitat que s'haja sol·licitat, ni la corresponent al cost d'execució del projecte presentat juntament amb la sol·licitud. En cap cas el cost dels gastos subvencionables podrà ser superior al valor de mercat de l’activitat subvencionable.

*Sèptim. Sol·licitud, terminis i tramitació*

1. Les sol·licituds per a l'obtenció d'estes subvencions es presentaran de manera telemàtica a través de la seu electrònica de la Generalitat accedint a l’enllaç següent:

<https://sede.gva.es/va/inicio/procedimientos?id_proc=g23443>

Per a poder tramitar telemàticament la sol·licitud, s'haurà de disposar d'algun dels sistemes de firma electrònica admesos en la seu electrònica de la Generalitat.

2. El termini per a la presentació de sol·licituds serà d'un mes a comptar des de l'endemà de la publicació de la present convocatòria en el *Diari Oficial de la Generalitat Valenciana.*

3. La sol·licitud haurà d'expressar el consentiment o l'oposició perquè l'òrgan instructor puga comprovar o obtindre d'altres òrgans, administratius o proveïdors d'informació, per mitjans electrònics, la informació sobre el compliment de les obligacions tributàries i amb la Seguretat Social, segons el que es disposa en l'article 22.4 de l’RLGS, o sobre altres circumstàncies de les entitats sol·licitants o de les sol·licituds que, d'acord amb la convocatòria i amb la normativa aplicable, siguen pertinents per a la instrucció del procediment. En cas d'oposició, l'entitat sol·licitant haurà d'aportar els corresponents certificats.

4. La presentació de la sol·licitud portarà implícita l'acceptació de les bases reguladores, inclòs el que es disposa en esta convocatòria.

*Octau. Documentació i informació que s'ha d'aportar per cada sol·licitud*

Cada entitat sol·licitant presentarà una única sol·licitud, a la qual s'adjuntarà la documentació següent:

a) Compromís, degudament firmat per la persona titular de l'alcaldia, de realització de les actuacions previstes en la base reguladora segona del Decret  23/2024, en el termini previst en la resolució de concessió i abans de la data prevista en l'apartat dotzé d'esta resolució com a límit per a justificar la subvenció.

b) Projecte o memòria tècnica valorada detallada de les actuacions que es pretén realitzar, d'acord amb la sol·licitud presentada, amb el pressupost corresponent.

c) En el cas que el compte bancari de l'entitat beneficiària no estiguera donat d'alta en la Generalitat, o s'hagueren de modificar les seues dades, s'haurà de realitzar el tràmit previst en l'article 5 de l'Orde 2/2022, de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat (DOGV 9324, de 25.04.2022), accedint a l’enllaç següent:

[PROPER: Procediment per a tramitar les altes, modificacions i baixes de les domiciliacions bancàries (domiciliació bancària). Tràmit automatitzat. - GVA.ES - Generalitat Valenciana](https://www.gva.es/va/inicio/procedimientos?id_proc=22244)

*Nové. Criteris de valoració de les sol·licituds*

D’acord amb el que preveu la base sèptima del Decret 23/2024, les sol·licituds presentades pels ajuntaments seran valorades d'acord amb els criteris següents:

1r. S'ordenaran en funció del dia de presentació de la sol·licitud.

2n. A continuació s'ordenaran, dins de cada dia, de menor a major, segons el nombre d'habitants del municipi sol·licitant.

3r. Una vegada fet això, els municipis que acrediten la inclusió en els plecs de contractació aprovats dins de l'últim any natural a la publicació de la convocatòria aprovada de conformitat amb estes bases reguladores, de les clàusules de responsabilitat social en la forma prevista en el Decret 118/2022, tindran prioritat en l'ordenació del dia en què hagen presentat la sol·licitud. Esta acreditació, i el criteri de prioritat resultant, no s'aplicarà als municipis de menys de 500 habitants.

*Dècim. Òrgans competents per a la instrucció i resolució del procediment*

1. L'òrgan encarregat de l'ordenació i la instrucció del procediment serà la direcció general competente en materia de despoblamiento, que, d'ofici, acordarà totes les actuacions necessàries per a la determinació, el coneixement i la comprovació de les dades en virtut de les quals ha de pronunciar-se la resolució.

2. D'acord amb allò estipulat en la base reguladora octava del Decret 23/2024, la persona titular de la direcció general competent en matèria de despoblament té delegada la facultat de dictar la resolució de concessió de les subvencions, en vista de la proposta motivada de resolució formulada per la comissió de valoració prevista en la base reguladora sexta.

*Onzé. Procediment de concessió i resolució*

1. D'acord amb la base reguladora sexta del Decret  23/2024, es constituirà una comissió de valoració per a l'examen i la valoració de les sol·licituds de subvenció.

2. Finalitzat el termini de presentació de sol·licituds, la comissió de valoració examinarà les sol·licituds presentades, les avaluarà d'acord amb els criteris de valoració previstos en la base reguladora sèptima del Decret 23/2024, estendrà acta i elevarà, a l'òrgan competent per a resoldre, una proposta motivada de resolució que contindrà una relació de les entitats sol·licitants a les quals es proposa la concessió de la subvenció i la seua quantia.

3. Així mateix, la resolució de concessió indicarà les sol·licituds que hagen de ser denegades, així com les causes de denegació d'estes.

4. El termini màxim per a tramitar, resoldre i notificar les resolucions de concessió serà de tres mesos a comptar des de la data de publicació de la present convocatòria.

La resolució tindrà els efectes i el contingut previstos en l'article 25 de l’LGS i es publicarà en la Base de Dades Nacional de Subvencions i en el *Diari Oficial de la Generalitat Valenciana*.

5. Les resolucions de l'òrgan concedent esgoten la via administrativa, i contra estes es podrà interposar un recurs contenciós administratiu en el termini de dos mesos, comptador de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que s'establix en els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant el mateix òrgan que les haja dictades, en el termini d'un mes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; tot això, sense que es puguen simultaniejar ambdós recursos, i sense perjuí que es puga presentar qualsevol altre recurs que s'estime pertinent.

*Dotzé. Justificació**i procediment de pagament*

1. La justificació de la subvenció anirà dirigida a la direcció general amb competències en matèria de despoblament i s'efectuarà, com a màxim, l'últim dia hàbil de la primera quinzena del mes de novembre de l'exercici 2025.

2. A este efecte, es presentaran els documents justificatius previstos en la base reguladora dotzena del Decret 23/2024.

Tota esta documentació s'entregarà certificada per la secretaria municipal i amb el vistiplau de l'alcaldia.

L'import a justificar serà el 100 % de l'import del projecte presentat en el moment de la sol·licitud, encara que l'import del projecte supere, si és el cas, l'import de l'ajuda concedida. Si la quantitat justificada fora menor a la concedida, es procedirà a reduir la quantitat concedida de forma directament proporcional.

3. El pagament de les subvencions concedides a les entitats interessades es realitzarà de conformitat amb el que s'establisca per la Llei de pressupostos de la Generalitat corresponent a l'exercici 2025, en relació amb el que es preveu en els articles 164 i següents de la Llei 1/2015, després de la rendició prèvia del compte justificatiu simplificat a què fa referència la base reguladora dotzena del Decret 23/2024.

4. Les transferències de les subvencions concedides es realitzaran en un únic pagament, una vegada comprovats i aprovats els justificants presentats.

5. La no presentació de la justificació del gasto en el termini fixat donarà lloc a la pèrdua de la subvenció.

*Tretzé. Eficàcia*

La present resolució produirà efectes l'endemà de la seua publicació en el *Diari Oficial de la Generalitat Valenciana.*

Contra esta resolució, que posa fi a la via administrativa, es podran interposar els recursos següents:

a) Potestativament, un recurs de reposició davant l'òrgan que ha dictat l'acte, en el termini d'un mes a comptar de l'endemà de la publicació d'esta resolució, de conformitat amb el que s'establix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.

b) Directament, un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar de l'endemà de la publicació d'esta resolució, de conformitat amb el que s'establix en els articles 10.1.a) i 46.1 de la Llei 29/1998, de 13 de juliol, reguladora de la jurisdicció contenciosa administrativa.

Tot això, sense perjuí que la persona interessada utilitze qualsevol altra via que considere oportuna.

  

València, 29 de novembre de 2024

El president (p.d. R 08.11.2023; DOGV 9723, 13.11.2023)

Cayetano García Ramírez

Secretari autonòmic de Presidència